პორტა-მაჯორეს მიწისქვეშა ბაზილიკა

პორტა-მაჯორეს მიწისქვეშა ბაზილიკა (ლათ. Basilica sotterranea di Porta Maggiore) — ბაზილიკა, რომელიც აღმოაჩინეს 1917 წელს რომში პორტა მაჯორეს ახლოს. იგი თარიღდება ჩვენს წელთაღრიცხვამდე პირველი საუკუნით. მიიჩნევა, რომ ეს იყო ნეო-პითაგორელების შეკრების ადგილი და არის ერთადერთი ისტორიული ძეგლი, რომელიც დაკავშირებულია ნეო-პითაგორულ მოძრაობასთან. მისტიკური ელინისტური ფილოსოფიის ეს სკოლა ქადაგებდა ასკეტიზმს რომელიც ეფუძნებოდა პითაგორასა და პლატონის ნაშრომებს. ის იყო წინამორბედი იმ ბაზილიკებისა, რომლებიც ქრისტიანულ პერიოდში აშენდა, საუკუნეების შემდეგ. 2015 წლის აპრილში იგი გაიხსნა მცირე ჯგუფების ვიზიტორებისთვის. აღმოჩენა იგი ქუჩის დონიდან 12 მეტრით (40 ფუტით) დაბლაა. მიწისქვეშა დარბაზი შემთხვევით აღმოაჩინეს 1917 წელს რომიდან კასინომდე სარკინიგზო ხაზის მშენებლობისას. მიწისქვეშა გასასვლელი ჩამოინგრა, რითაც გამოჩნდა დაფარული დარბაზი. ისტორია მიიჩნევა, რომ სტრუქტურა აშენებულია სტატილიუსების ოჯახის მიერ. ოჯახის მაშინდელი მეთაური, ტიტუს სტატილიუს ტაურუსი, სენატის მიერ დადანაშაულებული იყო იმაში, რასაც ტაციტუსი თავის „ანალებში“ უწოდებდა „მაგიურ ცრურწმენებზე დამოკიდებულებას“. მან გააპროტესტა თავისი უდანაშაულობა, მაგრამ საბოლოოდ თავი მოიკლა ახ.წ. 53 წელს. არქიტექტურა ბაზილიკას აქვს სამი ნავი, რომლებიც ამოკვეთილია ექვსი კლდის სვეტით და აფსიდით. ისინი მოხატულია კენტავრების, გრიფონებისა და სატირების სტუკოს გამოსახულებებით. ასევე წარმოდგენილია კლასიკური გმირები, როგორიცაა აქილევსი, ორფეოსი, პარისი და ჰერკულესი. თავდაპირველად ბაზილიკაში შესვლა შესაძლებელი იყო პრენესტინას ქუჩიდან გრძელი დაღმავალი შესასვლელითა და ვესტიბიულის გავლით. გახსნა ბაზილიკამ რამდენიმე წლიანი სარესტავრაციო სამუშაოები გაიარა. 1951 წელს აშენდა ბეტონის გარსი, რომელიც მთლიანად ფარავდა ბაზილიკას. რადონის გაზთან საბრძოლველად დამონტაჟებულია შვეიცარიული IQAir-ის ჰაერის გამწმენდები. 40 ფუტის სიგრძის ბაზილიკა ახლა ღიაა ვიზიტორებისთვის. ძეგლის სიმყიფის გამო, მნახველთა ჯგუფები მცირე რაოდენობით დაიშვებიან. ტემპერატურა და ტენიანობა უნდა შენარჩუნდეს ვიწრო დიაპაზონში. ბაზილიკა ღიაა ყოველი თვის მე-2 და მე-4 კვირას, და ტური წინასწარ უნდა იყოს დაგეგმილი. რესურსები ინტერნეტში Information on the Porta Prenestina from the LacusCurtius website. Pictures of the gate Porta Maggiore information დაარქივებული 2019-11-25 საიტზე Wayback Machine. (in Italian) Further information, and a map (in Italian) High-resolution 360° Panoramas and Images of Porta Maggiore | Art Atlas დაარქივებული 2025-04-14 საიტზე Wayback Machine. Lucentini, M. (31 December 2012). The Rome Guide: Step by Step through History's Greatest City. Interlink. ISBN 9781623710088. სქოლიო